Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 521

8. Az adatvédelemmel, a személyhez fûzõdõ jogokkal kapcsolatos jogszabályok alkalmazása A szakember legyen képes — grafológiai tevékenységét a vonatkozó szakmai, etikai és jogi szabályrendszernek megfelelõen végezni; — meghatározni jogait, kötelezettségeit, kompetenciáját és a szakmát érintõ speciális felelõsségi kérdéseket; tevékenységét ennek megfelelõen folytatni; — azonosítani a grafológus és az ügyfél közötti jogviszony speciális vonásait; — alkalmazni a személyhez fûzõdõ jogokra vonatkozó jogszabályokat; — alkalmazni az adatvédelemmel kapcsolatos jogszabályokat. V. A szakképesítés vizsgáztatási követelményei 5.1. A szakmai vizsgára bocsátás feltételei A szakmai követelményekben megfogalmazott gyakorlati követelmények teljesítése: A szakmai vizsgára jelentkezõnek elõzetesen el kell készítenie szakdolgozatát. A szakdolgozatnak íráselemzésekre kell épülnie, amennyiben statisztikai számításokat kíván alkalmazni, úgy minimum 20 írás elemzésére. Ha statisztikai számítást nem tûzött ki célul, akkor sem lehet kevesebb, mint 5 íráselemzés a szakdolgozatban. 5.2. A szakmai vizsga részei Az írásbeli vizsga tantárgyai és idõtartama: — Grafológiai szakmai ismeretek 120 perc.

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes